**HAKU AVOIMEN VARHAISKASVATUKSEN LAPSIRYHMIIN TOIMINTAKAUDELLE 2018-2019**

Avoimet varhaiskasvatuspalvelut ovat osa kunnan varhaiskasvatusta ja toimintaan osallistuminen ei katkaise kotihoidon tukea. Avoimen varhaiskasvatuksen lapsiryhmissä lapsi saa leikin ja liikunnan kokemuksia yhdessä toisten lasten kanssa. Toiminta tukee lapsen myönteistä minäkäsitystä, ilmaisu- ja vuorovaikutustaitoja sekä ajattelun kehittymistä. Ryhmiä ohjaa lastentarhanopettaja ja lastenhoitaja.

**Avoimen varhaiskasvatuksen lapsiryhmät ja perheryhmät Koivulehdon ja Päivärinteen päiväkodeissa**

Lapsiryhmät toimivat 2 kertaa/viikko. Päivittäinen toiminta-aika on 3 tuntia/kerta ja sitä toteutetaan aamu- ja iltapäivisin. Toiminnassa ei tarjota aterioita, joten lapsella voi olla mukana omat pienet eväät.

Toiminta alkaa 13.8.2018. Avoimen varhaiskasvatuksen toimintaa järjestetään toimintakaudella 2018-2019 31.5.2019 saakka. Toiminnassa noudatetaan esiopetuksen loma-aikoja.

**Koivulehdon päiväkoti**

Pajut maanantaina ja torstaina klo 8.30-11.30

Saarnit maanantaina ja torstaina klo 12.30-15.30

Jalavat tiistaina ja perjantaina klo 8.30-11.30

Poppelit tiistaina ja perjantaina klo 12.30-15.30

Avoin perheryhmä keskiviikkona klo 9.30-11.30

**Päivärinteen päiväkoti**

Kielot maanantaina ja torstaina klo 8.30-11.30

Kaarnat maanantaina ja torstaina klo 12.30-15.30

Jäkälät tiistaina ja perjantaina klo 8.30-11.30

Kanervat tiistaina ja perjantaina klo 12.30-15.30

Avoin perheryhmä keskiviikkona klo 9.30-11.30

Avoimen varhaiskasvatuksen asiakasmaksu on 10€/lapsi/kk.

Hakemuksesta maksusta voi vapautua samoin perustein kuin varhaiskasvatuksen asiakasmaksusta (ns. 0-maksuluokka) Khall 25.11.2014 § 437. Lisätietoja varhaiskasvatuksen laskutuksesta puh.044 4970 117/ Pirkko Manelius.

Avoimen varhaiskasvatuksen lapsiryhmiin valintajärjestys: 1.)kokoaikaisesta tai osa-aikaisesta (myös 20h/vk laajuudella olevat) varhaiskasvatuspaikasta luopuvat lapset ja 2.)hakijat hakujärjestyksessä, huomioiden tuen tarvitsijat (Opetus- ja varhaiskasvatuslautakunta 24.2.2016 § 20).

Avoimeen varhaiskasvatukseen haetaan sähköisesti Muhoksen kunnan nettisivujen kautta *(varhaiskasvatuspalvelut🡪 hakeutuminen palveluihin🡪 varhaiskasvatuksen uudet asiakasperheet).* **Hakuaika on 26.3-15.4.2018**. Tiedottamista varten pyydetään täydentämään huoltajan sähköpostiosoite hakemuslomakkeelle. Hakuaika alkaa 26.3.2018 klo.8.00, ennen klo. 8.00 sähköisen hakemuksen jättänyttä ei huomioida haussa. Puhelinilmoittautumisia ei oteta vastaan.

**Päätökset avoimen varhaiskasvatuksen lapsiryhmäpaikoista tehdään 10.6.2018 mennessä.**

Muhoksen varhaiskasvatuspalvelut